Human Understanding And Religious Philosophy
سوال بہت عمومی اور وسیع جواب کا متقاضی ہے جو یہاں ممکن نہیں۔ مختصرا یہ کہ ہر غلط اور درست کا پیمانہ انسان کے اندر ہی ہے۔ اسی بنا پر فلسفی بھی ایک فلسفہ اور نتائج فکر کی غلطی واضح کرتے رہتے ہیں۔ یعنی یہ تسلیم ہے کہ غلط اور درست کا پیمانہ بہرحال ہمارے باطن میں موجود ہے۔ چنانچہ جو جس نتیجے پر بھی پہنچے، غلط اور درست کی بحث ہوگی۔ یہ نہیں ہو سکتا کہ دونوں کو درست قرار دے دیا جائے جب کہ ان کے نتائج ایک دوسرے کے متضاد ہوں۔ مذہبی دائرہ میں سب سے اہم خدا کا تصور ہے۔ انسان کو ایک خالق کا تصور ملا ہے۔ یہ خالق کوئی مادے کو بناتا ہے کوئی شخصی خدا کو۔ دین یہ خبر دیتا ہے کہ خالق ایک شخصی خدا ہے۔ اب یہاں فلسفے کام نہیں رہ جاتا بلکہ خبر کی تصدیق کا عمل شروع ہوتا ہے۔
جی ہاں۔ پہلا امتحان علم و عقل ہے۔ جس سے اسے شعوری طور پر خدا مانا جاتا ہے۔ دوسرا امتحان اطاعت اور اخلاق کا ہے۔ جس میں ہم نے اس کی بات ماننا اور بد اخلاقی سے بچنا ہے۔ تیسرا امتحان صبر و شکر کا ہے۔